CELEX: 32005R1216
Language: sl
Date: 2005-07-28 00:00:00
Title: Uredba Komisije (ES) št. 1216/2005 z dne 28. julija 2005 o spremembi Uredbe (ES) št. 1227/2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin

29.7.2005   
            
            
               SL
            
            
               Uradni list Evropske unije
            
            
               L 199/32
            
         
      UREDBA KOMISIJE (ES) št. 1216/2005
   z dne 28. julija 2005
   o spremembi Uredbe (ES) št. 1227/2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1), in zlasti točke (b) člena 80 Uredbe,
   ob upoštevanju naslednjega:
   
               (1)
            
            
               Več držav članic ima velike težave pri uporabi določb iz člena 2(3) Uredbe (ES) št. 1493/1999 v zvezi s postopkom odobritve nezakonito zasajenih vinogradov. Te težave se nanašajo zlasti na datum, s katerim se mora začeti izvajati ta postopek. Uporaba različnih določb v zvezi z odobritvijo odstopanja zahteva pomembne in zapletene upravne stroške, zlasti glede nadzora in sankcij.
            
         
               (2)
            
            
               Za odpravo teh težav je potrebna sprememba določb, predvidenih za odobritev nezakonito zasajenih vinogradov. V pričakovanju ustreznega predloga Svetu in v interesu dobrega upravljanja teh upravnih stroškov je treba v Uredbi Komisije (ES) št. 1227/2000 (2) rok tega postopka dokončno prestaviti na 31. december 2007.
            
         
               (3)
            
            
               Uredbo (ES) št. 1227/2000 je zato treba spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   V členu 2 Uredbe (ES) št. 1227/2000 se odstavek 1a nadomesti z:
   
      „1a   Rok iz člena 2(3) Uredbe (ES) št. 1493/1999 se prestavi na 31. december 2007.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. avgusta 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. julija 2005
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).
   
      (2)  UL L 143, 16.6.2000, str. 1. Uredba, kakor je bila nazadnje spremenjena z Uredbo (ES) št. 1074/2005 (UL L 175, 8.7.2005, str. 12).